ਉਨ੍ਹਾਂ ਦੇ ਭਰੋਸੇ ਦੇ ਇਸ ਡਰਾਉਣੇ ਵਿਸ਼ਵਾਸਘਾਤ ਤੋਂ ਬਾਅਦ ਦੁੱਖ, ਅਨਿਸ਼ਚਿਤਤਾ ਅਤੇ ਗੁੱਸੇ ਦਾ ਸਮਾਂ ਸੀ।

ਇਥੇ ਉਨ੍ਹਾਂ ਨੇ ਆਪਣੇ ਸ਼ਬਦਾਂ ਵਿੱਚ ਆਪਣੀ ਨਿਆਂ ਦੀ ਭਾਲ ਅਤੇ ਬਲਾਤਕਾਰ ਦਾ ਉਨ੍ਹਾਂ ਦੇ ਰਿਸ਼ਤਿਆਂ ਅਤੇ ਮਾਨਸਿਕ ਸਿਹਤ 'ਤੇ ਪ੍ਰਭਾਵ ਬਾਰੇ ਦੱਸਿਆ ਹੈ।

ਇਹ ਵੀ ਪੜ੍ਹੋ

“ਕਈ ਵਾਰ ਮੈਨੂੰ ਸ਼ਬਦ ਸਰਵਾਈਵਰ ਚੰਗਾ ਨਹੀਂ ਲੱਗਦਾ, ਇਹ ਇਸ ਤਰ੍ਹਾਂ ਲੱਗਦਾ, ਜਿਵੇਂ ਤੁਸੀਂ ਅਸਲ 'ਚ ਜਿੰਨੇ ਠੀਕ ਹੋ ਉਸ ਤੋਂ ਵੱਧ ਠੀਕ ਦੱਸਦਾ ਹੋਵੇ”

'ਇੱਕ ਹਫ਼ਤੇ ਬਾਅਦ ਮੈਂ ਕੰਮ 'ਤੇ ਰੌਣਾ ਸ਼ੁਰੂ ਕਰ ਦਿੱਤਾ'

ਮੈਂ ਇੱਕ ਰੇਪ ਸਰਵਾਈਵਰ (ਬਲਾਤਕਾਰ ਤੋਂ ਬਾਅਦ ਜਿਉਂਦਾ ਬਚਣ ਵਾਲੀ) ਸੀ।

ਮੈਨੂੰ 'ਪੀੜਤ' ਸ਼ਬਦ ਦੀ ਬਜਾਇ ਇਸ ਸ਼ਬਦ (ਰੇਪ ਸਰਵਾਈਵਰ) ਨਾਲ ਸਹਿਜ ਹੋਣ ਵਿੱਚ ਲੰਬਾ ਸਮਾਂ ਲੱਗਿਆ।

ਇਹ ਸ਼ਬਦ ਤੁਹਾਨੂੰ ਵੱਡਾ ਮਹਿਸੂਸ ਕਰਵਾਉਂਦਾ ਹੈ, ਤੁਸੀਂ ਭੁਚਾਲ ਜਾਂ ਕਿਸੇ ਹੋਰ ਚੀਜ਼ ਤੋਂ ਬਚ ਗਏ, ਤੁਸੀਂ ਆਪਣੇ ਆਪ ਨੂੰ ਮਲਬੇ ਹੇਠੋਂ ਬਾਹਰ ਕੱਢ ਲਿਆ।

ਪਰ ਮੈਂ ਇਸ ਦਾ ਇਸਤੇਮਾਲ ਕੀਤਾ ਕਿਉਂਕਿ ਇਹ ਵਧੇਰੇ ਸਸ਼ਕਤੀਕਰਨ ਵਾਲਾ ਸੀ। ਪੀੜਤ ਦਾ ਅਰਥ ਹੈ ਕਮਜ਼ੋਰ, ਇਸ ਵਿੱਚ ਕੋਈ ਤਾਕਤ ਨਹੀਂ ਹੈ।

ਕਈ ਵਾਰ ਮੈਨੂੰ ਸ਼ਬਦ ਸਰਵਾਈਵਰ ਚੰਗਾ ਨਹੀਂ ਲੱਗਦਾ, ਇਹ ਇਸ ਤਰ੍ਹਾਂ ਲੱਗਦਾ, ਜਿਵੇਂ ਤੁਸੀਂ ਅਸਲ 'ਚ ਜਿੰਨੇ ਠੀਕ ਹੋ ਉਸ ਤੋਂ ਵੱਧ ਠੀਕ ਦੱਸਦਾ ਹੋਵੇ। ਕਈ ਵਾਰ ਮੈਂ ਸਰਵਾਈਵਰ ਵਾਂਗ ਮਹਿਸੂਸ ਨਹੀਂ ਸਾਂ ਕਰਦੀ।

ਹਮਲੇ ਤੋਂ ਇੱਕ ਦਮ ਬਾਅਦ ਮੈਂ ਬਹੁਤ ਜ਼ਿਆਦਾ ਕੰਬ ਰਹੀ ਸੀ। ... ਅਧਿਕਤਮ 4000 ਅੱਖਰਾਂ ਲਈ ਲੇਖ ਨੂੰ ਜਾਰੀ ਰੱਖੋ:
ਉਸ ਤੋਂ ਅਗਲੀ ਸਵੇਰ ਮੈਂ ਕੰਮ 'ਤੇ ਗਈ ਅਤੇ ਮੈਨੂੰ ਉਸ ਦਿਨ ਬਾਰੇ ਕੁਝ ਵੀ ਯਾਦ ਨਹੀਂ।

ਉਸ ਤੋਂ ਕੁਝ ਦਿਨ ਬਾਅਦ ਮੈਂ ਇੱਕ ਦੋਸਤ ਨੂੰ ਮਿਲੀ ਅਤੇ ਉਸ ਨੂੰ ਦੱਸਿਆ ਕਿ ਕੀ ਹੋਇਆ ਅਤੇ ਦੱਸਿਆ ਕਿ ਮੈਂ ਮਨਾਂ ਕਰ ਰਹੀ ਸੀ ਪਰ ਉਹ ਰੁਕਿਆ ਨਹੀਂ। ਉਸ ਨੇ ਮੈਨੂੰ ਜੱਫ਼ੀ ਪਾਈ ਅਤੇ ਕਿਹਾ ਮੇਰੇ ਨਾਲ ਬਲਾਤਕਾਰ ਹੋਇਆ ਸੀ।

ਸ਼ੁਰੂਆਤ ਵਿੱਚ ਮੈਂ ਇਸ ਗੱਲ ਤੋਂ ਮੁਨਕਰ ਹੋਈ। ਮੇਰਾ ਹਾਲ ਹੀ ਵਿੱਚ ਬਰੇਕ-ਅੱਪ (ਕਿਸੇ ਨਾਲ ਸਬੰਧ ਟੁੱਟਣਾ) ਹੋਇਆ ਸੀ, ਇਸ ਲਈ ਉਹ ਤਕਲੀਫ਼ ਦਾ ਵਧੇਰੇ ਸਪੱਸ਼ਟ ਕਾਰਨ ਸੀ।

ਪਰ ਇੱਕ ਹਫ਼ਤਾ ਬਾਅਦ ਮੈਂ ਕੰਮ 'ਤੇ ਰੋਣਾ ਸ਼ੁਰੂ ਕਰ ਦਿੱਤਾ ਅਤੇ ਆਪਣੇ ਦੋਸਤ ਨੂੰ ਦੱਸਿਆ ਕਿ ਮੈਨੂੰ ਨਹੀਂ ਲੱਗਦਾ ਕਿ ਮੈਂ ਬਰੇਕ-ਅੱਪ ਨਾਲ ਸਹੀ ਤਰੀਕੇ ਨਾਲ ਨਜਿੱਠ ਪਾ ਰਹੀ ਹਾਂ ਅਤੇ ਇਹ ਵੀ ਦੱਸਿਆ ਕਿ ਮੇਰਾ ਬਲਾਤਕਾਰ ਹੋਇਆ ਹੈ।

ਇਹ ਪਹਿਲੀ ਵਾਰ ਸੀ ਜਦੋਂ ਮੈਂ ਇਸ ਬਾਰੇ ਕਿਹਾ।

ਮੇਰੀ ਦੋਸਤ ਨੇ ਮੈਨੂੰ ਪੁੱਛਿਆ, ਕੀ ਮੈਂ ਇਸ ਦੀ ਰਿਪੋਰਟ ਦਰਜ ਕਰਵਾਉਣਾ ਚਾਹੁੰਦੀ ਹਾਂ। ਉਸ ਨੇ ਹੋਰ ਲੋਕਾਂ ਜਿਨ੍ਹਾਂ ਨੂੰ ਉਹ ਜਾਣਦੀ ਸੀ, ਜੋ ਅਜਿਹੀ ਸਥਿਤੀ ਵਿੱਚੋਂ ਗੁਜ਼ਰੇ ਅਤੇ ਜਿਨ੍ਹਾਂ ਨੇ ਰਿਪੋਰਟ ਕਰਵਾਈ ਸੀ, ਤੇ ਇਸ ਨੇ ਉਨ੍ਹਾਂ ਲੋਕਾਂ ਨੂੰ ਵਾਪਸ ਤਾਕਤ ਦੇਣ ਵਿੱਚ ਮਦਦ ਕੀਤੀ ਸੀ, ਇਸ ਬਾਰੇ ਦੱਸਿਆ।

“ਮੈਂ ਪੋਸਟ-ਟੌਰਮੈਟਿਕ ਸਟ੍ਰੈਸ ਡਿਸਔਰਡਰ (ਹਾਦਸੇ ਤੋਂ ਬਾਅਦ ਦਾ ਤਣਾਅ) ਨਾਲ ਜੂਝ ਰਹੀ ਸੀ”

'ਉਨ੍ਹਾਂ ਨੇ ਮੇਰਾ ਫ਼ੋਨ ਲੈ ਲਿਆ'

ਅਸੀਂ ਇਸ ਦੀ ਰਿਪੋਰਟ ਦਰਜ ਕਰਵਾਉਣ ਪੁਲਿਸ ਸਟੇਸ਼ਨ ਗਏ।

ਮੈਨੂੰ ਪੁਲਿਸ ਵੈਨ ਵਿੱਚ ਸੈਕਸੂਅਲ ਅਸਾਲਟ ਰੈਫ਼ਰਲ ਸੈਂਟਰ ਲਿਜਾਇਆ ਗਿਆ, ਜਿਸ ਨੇ ਮੈਨੂੰ ਇੱਕ ਮੁਜ਼ਰਮ ਵਰਗਾ ਮਹਿਸੂਸ ਕਰਵਾਇਆ।

ਉਨ੍ਹਾਂ ਨੇ ਇਸ ਗੱਲ ਕਿ ਅਸੀਂ ਸੰਭੋਗ ਕੀਤਾ ਸੀ, ਦਾ ਡੀਐੱਏ ਸਬੂਤ ਲੱਭਣ ਲਈ ਕੁਝ ਸਵੈਬ (ਰੂੰ ਦੇ ਫੰਬੇ) ਲੈਣ ਦੀ ਕੋਸ਼ਿਸ਼ ਕੀਤੀ, ਪਰ ਇਹ ਕੰਮ ਨਹੀਂ ਕਰ ਸਕਿਆ, ਕਿਉਂਕਿ ਇਸ ਗੱਲ ਨੂੰ ਹਫ਼ਤੇ ਤੋਂ ਵੀ ਵੱਧ ਸਮਾਂ ਹੋ ਚੁੱਕਿਆ ਸੀ।

ਮੈਂ ਜਾਣਦੀ ਸੀ ਕਿ ਉਨ੍ਹਾਂ ਨੇ ਪ੍ਰੋਟੋਕੋਲ ਦਾ ਪਾਲਣ ਕਰਨਾ ਹੈ, ਪਰ ਮੈਂ ਸੋਚ ਰਹੀ ਸੀ, ਇਹ ਅਰਥਹੀਣ ਹੈ, ਮੈਂ ਤੁਹਾਨੂੰ ਦੱਸ ਸਕਦੀ ਹਾਂ ਮੈਂ ਕਿਸੇ ਸਰੀਰਕ ਸੱਟਾਂ ਨੂੰ ਨਹੀਂ ਜਰਿਆ। ਕੋਈ ਵੀ ਇਸ 'ਤੇ ਵਿਵਾਦ ਨਹੀਂ ਕਰ ਰਿਹਾ। ਝਗੜਾ ਇਹ ਸੀ ਕਿ ਕੀ ਇਹ ਸਹਿਮਤੀ ਨਾਲ ਸੀ ਜਾਂ ਨਹੀਂ।'

ਜਸੂਸ ਮੇਰਾ ਫ਼ੋਨ ਲੈਣਾ ਚਾਹੁੰਦਾ ਸੀ ਕਿਉਂਕਿ ਇਸ ਵਿੱਚ ਸਾਡੇ ਦਰਮਿਆਨ ਕੀਤੇ ਗਏ, ਕੁਝ ਲਿਖਤੀ ਮੈਸੇਜ ਸਨ।

ਮੈਂ ਜੋ ਸੋਚ ਸਕਦੀ ਸੀ ਉਹ ਸੀ: ਕੀ ਮੈਨੂੰ ਨਵਾਂ ਫ਼ੋਨ ਲੈਣ ਦੀ ਲੋੜ ਹੈ? ਮੈਂ ਆਪਣੇ ਦੋਸਤਾਂ ਨੂੰ ਨਹੀਂ ਦੱਸਿਆ, ਮੈਂ ਆਪਣੇ ਮਾਪਿਆਂ ਨੂੰ ਵੀ ਨਹੀਂ ਦੱਸਿਆ, ਇਸ ਦਿਨ ਅਤੇ ਇਸ ਉਮਰ ਵਿੱਚ ਇੱਕ ਅਸਥਾਈ ਨੰਬਰ ਲੈਣ ਲਈ ਮੈਂ ਕਿਹੜਾ ਬਹਾਨਾ ਇਸਤੇਮਾਲ ਕਰਾਂ? '

ਬਾਅਦ ਵਿੱਚ ਇੱਕ ਫ਼ੌਰੈਂਸਿੰਕ ਅਫ਼ਸਰ ਮੇਰੇ ਕਮਰੇ ਵਿੱਚ ਜਾਣਾ ਚਾਹੁੰਦਾ ਸੀ ਇਸ ਲਈ ਮੈਨੂੰ ਫ਼ਲੈਟ ਵਿੱਚ ਨਾਲ ਰਹਿਣ ਵਾਲਿਆਂ ਨੂੰ ਦੱਸਣਾ ਪੈਣਾ ਸੀ। 

ਜਦੋਂ ਅਧਿਕਾਰੀ ਮੇਰੇ ਕਮਰੇ ਦੇ ਆਲੇ-ਦੁਆਲੇ ਚੱਕਰ ਲਗਾ ਰਿਹਾ ਸੀ- ਜੋ ਕਿ ਸ਼ਰਮਸਾਰ ਕਰਨ ਵਾਲਾ ਸੀ ਕਿਉਂਕਿ ਮੇਰਾ...